Ngrohja e Arktikut dhe temperaturat e ulta në Evropë
Ngritja e temperaturave të Arktikut e lidhur me acarin në Evropë
Temperaturat në Arktik gjatë ditëve të fundit janë rritur mbi pikën e ngrirjes, duke shtuar shqetësimet se ndryshimet klimatike po ndikojnë në atmosferën e planetit duke bërë që shtresa e ngrirë e Arktikut të shkrihet më shpejt nga sa parashikohej. Shkencëtarët thonë se rajoni i Arktikut po ngrohet dy herë më shpejt se mesatarja globale, por në të njëjtën kohë shumica e Evropës po përjeton një mot të ftohtë. Siç njofton korrespondenti Henry Ridgwell nga Londra, disa shkencëtarë besojnë se këto dy ngjarjet janë të lidhura. Svalbard ndodhet lart në Rrethin e Arktikut. Është ende dimër, kështu që dielli nuk do të ngrihet mbi horizont edhe për tre javë të tjera, e megjithatë akulli po shkrin. Makinat e dëborës shtrihen mbi baltë. Gjatë 30 ditëve të fundit temperaturat janë rritur me 10 gradë Celsius mbi mesataren. Të dhënat e stacioneve meterologjike tregojnë se temperatura ka arritur mbi pikën e ngrirjes në Polin e Veriut. thotë klimatologu i NASA-s, Alek Petty. Sisteme të presionit të ulët po shkojnë drejt Arktikut. Në të njëjtën kohë, mbulimi i detit nga akulli në dimër është në nivelet më të ulta që kur filluan të regjistrohen këto të dhëna. , thotë G.W.K Moore në Universitetin e Toronto. Moti i ngrohtë i Arktikut përkon me një goditje jashtëzakonisht të rëndë të të ftohtit në të gjithë Evropën. Në Ukrainë, moti i rëndë ka shkaktuar ndërprerjen e rrymës elektrike. Dëbora ka mbuluar Koloseun në Romë. Një teori e njohur si "Arktik i ngrohtë, kontinente të ftohta" sugjeron se erërat që qarkullojnë në Arktik dhe që normalisht e mbajnë atë të ftohtë, po bëhen të paqëndrueshme. Ajri i ngrohtë futet aty ndërsa ajri i ftohtë shkon në gjerësi gjeografike më të ulëta. thotë klimatologu Alek Petty. 30 kilometra më lart, ka ndodhur edhe ajo që është quajtur Ngrohja e Papritur Stratosferike, që po shkakton një ndikim të madhe tek moti. shpjegon G.W.K. Moore në Universitetin e Torontos. Në aspektin afat-shkurtër, temperaturat e ulta shkaktojnë vonesa në udhëtime. Në aspektin afat-gjatë, ndikimi – megjithëse ende i pakuptuar mirë – mund të jetë shumë më i thellë për gjithë planetin.